Bilim va mehrini nogiron bolalarga sarflayotgan o'zbekistonlik jahon e'tiborida
Nargis Ziyavatdinova, besh bolaning onasi, "Imkon" nohukumat tashkilotiga asos solgan. Maqsadi nogironlarni mustaqil hayotga o'rgatish.
Amerika uning ilm maskanlarida o’qib yoki bu mamlakatda tajriba oshirib, vatanida buyuk ishlar qilayotgan yoshlar va mutaxassislar bilan faxrlanadi. “Ularni har jihatdan quvvatlashni ham sharaf deb bilamiz”,- deydi Syuzan Kristal , . Nargis Ziyavatdinova Surhondaryo viloyati Termiz shahrida “Imkon” nohukumat tashkiloti asoschisi. Muassasa imkoniyati cheklangan bolalarga ga’mxo’rlik qiladi. Jamoatchilik diqqatini bu ma’sum go’daklar taqdiriga qaratib, ularning bilim olish, kasbli bo’lish va mustaqil hayot kechirishi uchun sharoit yaratishni asosiy vazifa deb belgilagan. Nargis Ziyavatdinova, besh sog’lom farzandning onasi, aslida iqtisodchilikka o’qigan. “Ilmli, hunarli bo’lib, oila qurib, farzand ko’rib, baxtli hayot kechirar ekanman, shukur qilmay iloj yo’q”,- deydi u. “Jamiyatga haqiqatan yordam bermoqchi bo’lsam, nima qilishim mumkin deb o’ylandim. Imkoniyati cheklangan insonlar yuzlashadigan muammolarga azaldan qiziqib kelardim. Lekin bu borada professional bilimga ega emas edim. Qunt bilan o’rganishni boshladim, so’rab-surishtirdim, imkoniyat izladim”,- deya hikoya qiladi Nargis Ziyovatdinova. Ana shu izlanishlar uni AQShga yetakladi. Bu davlatning Toshkentdagi elchixonasi maxsus dasturlar taklif qilishi haqida xabar topdi. U boshlagan tashkilotning maqsadi, jamiyatda qanday rol o’ynashi mumkinligi, qanday yordamga muhtoj ekanini tushuntirib, ana shu programmalardan birida ishtirok etdi. Yosh yetakchilarni qo’llab-quvvatlovchi bu dastur doirasida u kabi mehmonlar turli shahar va shtatlarda bo’lib, nohukumat tashkilotlar faoliyati bilan yaqindan tanishdi. Moliyaviy manba va byudjetdan tortib, targ’ibot-tashviqot ishlari qanday olib borilishini o’rgandi. Nargis, asosan, nogironlarga nisbatan munosabat, ularning ahvoli va ijtimoiy yordam bilan qiziqdi. “Shu qadar ko’p ma’lumot oldimki, O’zbekistonga qaytayotganimda samolyotda o’tirib, tashkilotimni yangidan loyihalab chiqdim”,- deydi u. O’tgan yillar ichida ko’p yutuqlarga erishdi. "Eng ulkan muvaffaqqiyatim shuki", - deydi Nargis Ziyavatdinova, "bu bolalar uchun hayot bir oz osonlashdi". s. Nargis Ziyavatdinova fikricha, omma orasida nogironlar – uning ta’rificha imkoniyati cheklanganlarga hurmatni oshirish kerak. "Hukumat ularning huquqini ta’minlash, ijtimoiy yordamni oshirish yo’lida ancha ishlar qildi va qilayapti", - deya baholaydi u. “Xususan Surhondaryo viloyat hokimiyati ishimiz samarasini ko’rib, yordamni ayamayapti”,- deydi faol. “Moliya, mablag’ nozik masala, lekin biz bor imkoniyatlardan foydalanib, umidni boy bermayapmiz. Chunki ishimizning o’zi norasida insonlarga umid ulashish, ularning hayotini osonlashtirish”, - deydi Nargis Ziyavatdinova. “Bu nafaqat zehn va iqtidor, balki tirishqoqlik, sabr-toqat, keng dunyoqarash, optimism, kirishuvchanlik va eng muhimi, qattiq mehnat talab qiladi”, - deydi u. Yurtimga qaytganimda hamma meni quchoq ochib kutib oladi yoki mana senga ish, mana lavozim, mana ulkan maosh deb to’rga chiqarishadi deb kutish to’g’ri emas, deydi Syuzan Kristal. “Har bir jamiyatda ham bitiruvchi o’z yo’lini topib, bilimining samarasini ko’rgunicha ancha vaqt o’tadi”. “Mamlakatimizning intellektual va professional kuchini ulashish, ilm va jamoat maskanlarimizga chetdan o’quvchi va talaba, muallim va mutaxassis olib kelib, tajriba almashish. Bu ma’naviyatimizni boyitadi, xalqlarni yaqinlashtiradi. Bu esa tinchlikni mustahkamlaydi”,- deya javob beradi Syuzan Kristal. Bir yoki ikki yillik dasturlar uchun mablag’ ajratish, tanlov orqali xorijiy yoshlarni Amerikada o’qishga taklif qilish, barcha xajaratlarni qoplash - siyosiy, ijtimoiy sarmoya. “Bundan har ikki tomon yutadi”, - deydi Syuzan Kristal. Xalq diplomatiyasi deb bekorga aytishmaydi. Chet elda o’qib qaytgan o’zbekistonlik yoshlar orasida vaziyatdan xunob bo’lib yurganlar talay. Shikoyatlarning cheki yo’q. Korrupsiya, qog’ozbozlik, tor mentalitet, bilimni qadrlamaslik va hokazo. Xorijda o’qib kelib, kekkayib bizga aql o’rgatishga harakat qilayapti, sistemani o’zgartirmoqchi emish degan tanqidlarni ham eshitasiz. Ikki dunyo orasidan muvozanat topish muammo kalitlaridan biri. “Eng muhimi, odam biror narsani chin dildan istashi kerak. Nargis Ziyavatdinovani shu bois ham namuna sifatida ko’rsatayapmiz”, - deydi Davlat departamenti rasmiysi. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.